Document ID: 31995R0481

KOMMISSIONENS FORORDNING (EF) Nr. 481/95 af 3. marts 1995 om ændring af forordning (EØF) nr. 2699/93 og (EF) nr. 1559/94 vedrørende fjerkrækød som følge af Østrigs, Finlands og Sveriges tiltrædelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3379/94 af 22. december 1994 om åbning og forvaltning af visse EF-kontingenter i 1995 for visse landbrugsprodukter og øl, særlig artikel 3,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved akten vedrørende Østrigs, Finlands og Sveriges tiltrædelse, særlig artikel 15, og
ud fra følgende betragtninger:
Der er for en række fjerkrækødsprodukter blevet givet visse indrømmelser ved Kommissionens forordning (EØF) nr. 2699/93 af 30. september 1993 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (2), senest ændret ved forordning (EF) nr. 3026/94 (3), og ved Kommissionens forordning (EF) nr. 1559/94 af 30. juni 1994 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i de interimsaftaler, som Fællesskabet har indgået med Bulgarien og Rumænien (4), ændret ved forordning (EF) nr. 3027/94 (5);
som følge af Østrigs, Finlands og Sveriges tiltrædelse blev der ved forordning (EF) nr. 3379/94 åbnet visse toldkontingenter; derfor bør bilag I til de samhandelsordninger for fjerkrækød, som de tre nye medlemsstater havde med Ungarn, Polen, Tjekkiet, Slovakiet, Rumænien og Bulgarien;
for at sikre fordelingen af de disponible mængder bør de disponible mængder for perioden 1. april til 30. juni 1995 suppleres med de mængder, der blev overført fra perioden 1. januar til 31. marts 1995, og de nye mængder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg- og Fjerkrækød -
UDSTEDT FØLGENDE FORORDNING:
Artikel 1
Bilag I til forordning (EØF) nr. 2699/93 affattes som angivet i bilag I til nærværende forordning.
Artikel 2
Bilag I til forordning (EF) nr. 1559/94 affattes som angivet i bilag II til nærværende forordning.
Artikel 3
De disponible mængder for ansøgningerne i periode 1. til 10. marts 1995 er fastsat i bilag III til denne forordning.
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. marts 1995.

Labels: 3
18
15
17